Titanit

Titanit je minerál kryštalizujúci v monoklinickej sústave, chemicky kremičitan titaničito-vápenatý - CaTiSiO5.

Charakteristika 
Titanit vytvára klinovité alebo prizmatické kryštály, ktoré bývajú často zdvojčatené. Vyskytuje sa aj v celistvej forme alebo vytvára lamelárne zrasty. Môže byť hnedý, žltý, zelený, sivý, červený ale aj bezfarebný. Vryp má biely. Je to priehľadný až nepriehľadný minerál s diamantovým až mastným leskom.

Vznik 
Nachádza sa v mnohých vyvretých horninách ako akcesorický minerál.

Poznávanie 
Titanit sa rozpúšťa v kyseline sírovej.

Výskyty na Slovensku 
Čierny Balog (pri: Brezno), Sihla, sedlo Tlstý javor, okres Brezno, dolina Sopotnica, južné svahy Nízkych Tatier pod Prašivou, Hričovské Podhradie (pri: Žilina, Žilina okres).

Iné projekty

Externé odkazy 
 
 Titanit na www.mindat.org

Monoklinické minerály
Nesosilikáty
Bodová grupa 2/m
Minerály vápnika
Minerály titánu
Minerály kremíka
Minerály kyslíka
Polodrahokamy